ai4bharat/Pralekha huggingface dataset:
రక్షణ మంత్రిత్వ శాఖ
కెన్యా రక్షణ దళాధిపతి -భారత్లో వారం పర్యటన ఆఫ్రికా బయిట పర్యటిస్తున్న తొలి దేశం
రక్షణ మంత్రిత్వ శాఖ ఆహ్వానం మేరకు నవంబర్ 02- 06 వరకు కెన్యా రక్షణ దళాల అధిపతి జనరల్ రాబర్్ట కిబోచీ భారత్లో పర్యటించనున్నారు. ఈ ఏడాది మేలో బాధ్యతలు చేపట్టిన తర్వాత ఆఫ్రికా బయిట పర్యటిస్తున్న భారత్ తొలి దేశం కావడం విశేషం. ఆయన వారం రోజుల పర్యటనలో భాగంగా ఆయన రక్షణ మంత్రిని, జాతీయ భద్రతా సలహాదారును, త్రివిధ దళాధిపతులను, విదేశాంగ మంత్రిత్వ శాఖకు చెందిన సీనియర్ అధికారులను న్యూఢిల్లీలో కలువనున్నారు.
ఈ పర్యటనలో భాగంగా ఆయన ఆగ్రా, మహువా, బెంగళూరు సందర్శించనున్నారు. అయితే, రక్షణదళాధిపతి భారత్లో పర్యటించడం ఇది తొలిసారి కాదు. ఆయన మహువాలోని మిలిటరీ కాలేజ్ ఆఫ్ టెలికమ్యూనికేషన్స్ ఇంజినీరింగ్లో, యువ అధికారిగా 1984-87 వరకు సిగ్నల్ ఆఫీసర్స్ డిగ్రీ, టెలికమ్యూనికేషన్స్ ఇంజినీరింగ్ కోర్సు చదివారు.
3. భారత్, కెన్యాల మధ్య ద్వైపాక్షిక సంబంధాలు మరింత లోతైన సంబంధాలు కలిగి ఉండే అవకాశం కలిగి ఉన్న సమయంలో ఆయన పర్యటన జరుగుతోంది. ప్రధానమంత్రి నరేంద్ర మోడీ 2016లో, రాష్ట్రపతి 2017లో కెన్యాలో పర్యటించిన తర్వాత, సంబంధాలు నానాటికీ బలోపేతం అయ్యాయి. రక్షణ సహకారంలో సామర్ధ్యం, సామర్ధ్య నిర్మాణం, ఉగ్రవాదాన్ని ఎదుర్కొనడం, ఐరాస శాంతి పరిరక్షణ కార్యకలాపాలు, వైద్య ఆరోగ్య సంరక్షణ, సైబర్ సెక్యూరిటీలో ఉన్నాయి.
4. భారత్, కెన్యాలు పరిణితి చెందిన ప్రజాస్వామ్యాలు కావడమే కాక వృత్తి నిపుణులత కలిగిన సాయుధ దళాలను కలిగి ఉండటాన్ని పరిగణలోకి తీసుకున్నప్పుడు, ఇరు దేశాల మధ్య ఆలోచనలలో ఏకరూపత కనిపిస్తుంది. ఇరు దేశాల మధ్య సాయుధ దళాల మధ్య ఉన్న బలమైన ద్వైపాక్షిక సంబంధాలు ఈ పర్యటనతో మరింత పటిష్ఠం కానున్నాయి. రక్షణదళాల అధిపతి నవంబర్ 7వ తేదీన తిరిగి వెళ్ళనున్నారు.
ఉప రాష్ట్రపతి సచివాలయం
ఇంట్లోనే ఇంటిల్లిపాదికి వినాయకచవితి – ఉపరాష్ట్రపతి
• వినాయక చవితి సందర్భంగా దేశ ప్రజలకు ఉపరాష్ట్రపతి శ్రీ ముప్పవరపు వెంకయ్య నాయుడు శుభాకాంక్షలు
• మట్టి ప్రతిమలతో ఇంట్లోనే కుటుంబసభ్యులతో పండుగను జరుపుకోవాలని సూచన
• ప్రకృతిని, పర్యావరణాన్ని కాపాడుకునేందుకు కంకణబద్ధులు కావాలని పిలుపు
ఇంటిల్లిపాదితో ఇంట్లోనే ఆనందంగా వినాయక చవితి వేడుకలను జరుపుకోవాలని ఉపరాష్ట్రపతి శ్రీ ముప్పవరపు వెంకయ్య నాయుడు దేశ ప్రజలకు సూచించారు. వినాయకచవితి పర్వదినాన్ని పురస్కరించుని దేశ ప్రజలకు శుభాకాంక్షలు తెలిపారు. సమస్త జీవుల సమభావనకు ప్రతీకగా నిలిచే వినాయక చవితి ద్వారా శ్రీ బాలగంగాధర్ తిలక్ గారు సామూహిక సమావేశాలతో జాతీయవాద భావాలను వ్యాప్తి చేశారని, అయితే ప్రస్తుత కోవిడ్ నేపథ్యంలో మట్టితో చేసిన సహజమైన వినాయకుని ప్రతిమలతో వినాయకచవితి పర్వదినాన్ని భక్తి ప్రపత్తులతో కుటుంబంతో కలిసి మార్గదర్శకాలను పాటిస్తూ ఇళ్ళలోనే జరుపుకోవాలని సూచించారు.
ఆధ్యాత్మికత, ఆనందాల సమ్మిళితంగా పర్యావరణాన్ని పరిరక్షించే వేడుకగానే ఈ ఉత్సవాలను భావించాలని, ప్రతి ఒక్కరూ ప్రకృతిని, పర్యావరణాన్ని కాపాడుకునే దిశగా కంకణబద్ధులు కావాలని పిలుపునిచ్చారు. ప్రకృతిని - సంస్కృతిని సమతుల్యం చేస్తూ సుసంపన్నమైన మానవాళి భవిష్యత్తు దిశగా ముందుకు సాగాలని ఆకాంక్షించారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
కోవిడ్-19 మహమ్మారి కారణంగా దెబ్బ తిన్న ఎంఎస్ఎంఇ రంగం పునరుద్ధరణకు తీసుకున్న పలు చర్యలు : శ్రీ గడ్కరి
దేశంలో ఎంఎస్ఎంఇ రంగం వృద్ధి, అభివృద్ధికి ఎంఎస్ఎంఇ మంత్రిత్వ శాఖ పలు పథకాలు, కార్యక్రమాలు చేపడుతుంది. వాటిలో ప్రధానమంత్రి ఉపాధి కల్పన కార్యక్రమం ; సాంప్రదాయిక పరిశ్రమల పునరుజ్జీవ నిధి పథకం ; ఇన్నోవేషన్, గ్రామీణ పరిశ్రమలు, పారిశ్రామిక ధోరణుల ప్రోత్సాహక పథకం ; ఎంఎస్ఎంఇలు తీసుకునే అదనపు రుణాలకు వడ్డీ రాయితీ, సూక్ష్మ, చిన్న తరహా పరిశ్రమలు, సూక్ష్మ చిన్న పరిశ్రమల క్లస్టర్ అభివృద్ధి కార్యక్రమాలకు క్రెడిట్ గ్యారంటీ పథకం ; రుణ అనుసంధానిత మూలధన సబ్సిడీ, టెక్నాలజీ అప్ గ్రేడేషన్ పథకం  వంటివి వీటిలో ఉన్నాయి.
ఇటీవల దేశంలో కోవిడ్-19 విస్తరణ నేపథ్యంలో దాని ప్రభావానికి గురైన ఎంఎస్ఎంఇ రంగాన్ని ఆదుకునేందుకు ఆత్మనిర్భర్ భారత్ అభియాన్ కింద ప్రభుత్వం పలు చర్యలు తీసుకుంది. వాటిలో కొన్ని...
i) ఎంఎస్ఎంఇలకు రూ.20 వేల కోట్ల అనుబంధ రుణకల్పన
ii) ఎంఎస్ఎంఇలు సహా వ్యాపార సంస్థలకు రూ.3 లక్షల కోట్ల హామీ రహిత ఆటోమేటిక్ రుణాలు
iii) ఎంఎస్ఎంఇల కోసం ఏర్పాటు చేసిన ఫండ్ ఆఫ్ ఫండ్స్ కు రూ.50 వేల కోట్ల అదనపు ఈక్విటీ కల్పన
iv) ఎంఎస్ఎంఇల వర్గీకరణకు సవరించిన కొత్త అర్హతలు
v) ఎంఎస్ఎంఇలకు ' ద్వారా కొత్త రిజిస్ర్టేషన్; #39 ద్వారా ఉదయం రిజిస్ర్టేషన్; వ్యాపార సరళీకరణ
vi) ఎంఎస్ఎంఇలకు సహాయంగా రూ.200 కోట్ల వరకు సమీకరణకు అంతర్జాతీయ టెండర్లు
ప్రధానమంత్రి 2020 జూన్ 1వ తేదీన ఆన్ లైన్ పోర్టల్ చాంపియన్స్ ను ఆవిష్కరించారు. ఎంఎస్ఎంఇల ఫిర్యాదుల పరిష్కారం, వాటికి అండదండలు అందించడం వంటి పలు అంశాలు ఇ-గవర్నెన్స్ లో ఉన్నాయి. 2020 సెప్టెంబర్ 9వ తేదీ నాటికి ఈ పోర్టల్ ద్వారా 18,723 ఫిర్యాదులు పరిష్కరించారు. ఎంఎస్ఎంఇల ఆర్థికపరమైన ఒత్తిడిని తగ్గించేందుకు ఆర్ బిఐ కూడా పలు చర్యలు ప్రకటించింది.
కేంద్ర మైక్రో, చిన్న, మధ్యతరహా పరిశ్రమల శాఖ మంత్రి శ్రీ నితిన్ గడ్కరీ రాజ్యసభకు సమర్పించిన లిఖితపూర్వక సమాధానంలో ఈ సమాచారం అందించారు.
మంత్రిమండలి
ఇండియన్ మెడికల్ కౌన్సిల్  రెండో ఆర్డినెన్స్, 2019ని జారీ చేయాలన్న ప్రతిపాదన కు ఆమోదం తెలిపిన మంత్రివర్గం
ఈ దిగువన పేర్కొన్న ప్రతిపాదనల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది:
1. ఒక ఆర్డినెన్స్ ను ‘‘ది ఇండియన్ మెడికల్ కౌన్సిల్  సెంకడ్ ఆర్డినెన్స్, 2019 పేరు తో జారీ చేయడం’’; మరియు
2. పార్లమెంటు పరిశీలన లో ఉన్న ది ఇండియన్ మెడికల్ కౌన్సిల్  బిల్లు, 2018లో అవసరమైనటువంటి ఆధికారిక సవరణ లను తీసుకు వస్తూ సదరు ఆర్డినెన్సు కు బదులు గా దీనిని ప్రవేశపెట్టడం.
ప్రయోజనాలు:
ఈ ప్రతిపాదన మెడికల్ కౌన్సిల్ ఆఫ్ ఇండియా ని రద్దు చేసి నియమించినటువంటి బోర్డ్ ఆఫ్ గవర్నర్స్ కి మునుపటి ఆర్డినెన్స్ నియమ నిబంధనల ప్రకారం ఎంసిఐ యొక్క అధికారాల తో పాటు ఇండియన్ మెడికల్ కౌన్సిల్  చట్టం, 1956లోని సెక్షన్ 10ఎ పరిధి లో కేంద్ర ప్రభుత్వం యొక్క అధికారాల ను వినియోగించడానికి వీలు ను కల్పిస్తుంది. దేశం లో వైద్య విద్య సంబంధిత పరిపాలన లో పారదర్శకత్వాన్ని, జవాబుదారీ ని, ఇంకా నాణ్యత ను పరిరక్షించాలనేదే ఈ ప్రతిపాదన ధ్యేయం. ఇదివరకటి ఆర్డినెన్సు నియమ నిబంధనల కు అనుగుణంగా బిఒజి ఇప్పటికే చేసిన కృషి చెల్లుబాటు అయ్యేటట్లు ఇది చేస్తుంది. అంతేకాకుండా, ఆ కృషి ని కొనసాగించేందుకు కూడా ఇందులో ఆస్కారం ఉంటుంది.(Visitor Counter : 117
మానవ వనరుల అభివృద్ధి మంత్రిత్వ శాఖ
భారత స్వాతంత్య్ర పోరాటంలో గుర్తించబడని వీరుల కథలు జాతీయ స్మృతిలో ముద్రించబడాలి - శ్రీ ధర్మేంద్ర ప్రధాన్
1757 నుండి 1947 వరకు భారతదేశ స్వాతంత్ర్య పోరాటంపై విద్యా మంత్రిత్వ శాఖ ఈ రోజు ప్రదర్శనను ఏర్పాటు చేసింది
లోక్సభ స్పీకర్ శ్రీ ఓం బిర్లా ఎగ్జిబిషన్ను ప్రారంభించారు
ఈరోజు పార్లమెంట్ లైబ్రరీలో విద్యా మంత్రిత్వ శాఖ ఆధ్వర్యంలో ఇండియన్ కౌన్సిల్ ఆఫ్ హిస్టారికల్ రీసెర్చ్ ఏర్పాటు చేసిన భారత స్వాతంత్య్ర పోరాట ప్రదర్శనను లోక్సభ స్పీకర్ శ్రీ ఓం బిర్లా ప్రారంభించారు. కేంద్ర విద్య మరియు నైపుణ్యాభివృద్ధి శాఖ మంత్రి శ్రీ ధర్మేంద్ర ప్రధాన్ కూడా ప్రదర్శనను సందర్శించారు. విద్యాశాఖ సహాయ మంత్రి శ్రీమతి అన్నపూర్ణాదేవి, పార్లమెంటరీ వ్యవహారాలు మరియు సాంస్కృతిక శాఖ సహాయ మంత్రి శ్రీ అర్జున్ రామ్ మేఘ్వాల్, లోక్సభ మరియు రాజ్యసభ సభ్యులు కూడా ఈ కార్యక్రమంలో పాల్గొన్నారు.
ఈ సందర్భంగా శ్రీ ప్రధాన్ మాట్లాడుతూ 1757 నుండి 1947 వరకు సుమారు 200 సంవత్సరాల భారతదేశ చరిత్రకు సంబంధించిన కథలను ఈ ఎగ్జిబిషన్ ప్రదర్శిస్తుందన్నారు. జాతీయ స్మృతిలో నిలిచిపోయేలా పోరాడిన వీరుల కథలను వెలుగులోకి తీసుకురావడమే ఈ ఎగ్జిబిషన్ ఉద్దేశమని తెలిపారు. దేశవ్యాప్తంగా ఉన్న ఎంపీలు ఈ ఎగ్జిబిషన్ను వీక్షిస్తారు మరియు వారి నియోజకవర్గాల నుండి మరింత మంది గుర్తించబడని హీరోలను సూచిస్తారు.
రాష్ట్ర ప్రభుత్వాల సహకారంతో సాంస్కృతిక మంత్రిత్వ శాఖ దేశవ్యాప్తంగా 100 ప్రదేశాలలో మరియు డిజిటల్ ప్లాట్ఫారమ్ల ద్వారా ఈ ప్రదర్శన కొనసాగుతుందని ఆయన అన్నారు.
ఉప రాష్ట్రపతి సచివాలయం
ఉపరాష్ట్రపతిని కలిసిన ఇండియన్ ఇన్ఫర్మేషన్ సర్వీస్ ప్రొబేషనర్లు
భారతదేశ అభివృద్ధికి వ్యతిరేకంగా ప్రచురితమవుతున్న కల్పిత కథనాలను నివారించాలి - ఉపరాష్ట్రపతి
'సమాచారాన్ని డంపింగ్ చేయడం దండయాత్రకు మరొక మార్గం' - ఉపరాష్ట్రపతి
ఇండియన్ ఇన్ఫర్మేషన్ సర్వీస్  ప్రొబేషనర్ల బృందం ఈరోజు ఉపరాష్ట్రపతి శ్రీ జగదీప్ ధన్ఖర్ ను ఆయన నివాసగృహంలో మర్యాదపూర్వకంగా కలిసింది. అధికారులతో మాట్లాడిన ఉపరాష్ట్రపతి "ప్రజాస్వామ్యం, జాతీయవాదానికి నిజమైన రక్షకులుగా" విధులు నిర్వహించాలని సూచించారు. కోవిడ్-19 మహమ్మారి సమయంలో తప్పుడు సమాచారం వ్యాప్తి చెందకుండా అరికట్టడం, వ్యాక్సిన్ పట్ల అపోహలు తొలగించడంలో ఐఐఎస్ అధికారులు కీలక పాత్ర పోషించారని అన్నారు.క్షణాల్లో సమాచారం వేగంగా వ్యాప్తి చెందుతున్న సమయంలో ఎల్లప్పుడూ అప్రమత్తంగా ఉంటూ విధులు నిర్వహించాలని శిక్షణలో ఉన్న యువ అధికారులకు సూచించారు.
శ్రీ ధంఖర్ అవకాశాలు, పెట్టుబడులకు భారతదేశం గమ్యస్థానంగా మారిందన్నారు. అవకాశాలను మరింత మెరుగు పరిచే అంశంలో సమాచారం కీలక పాత వహిస్తుందన్నారు. . 'సమాచారాన్ని డంపింగ్ చేయడం దండయాత్రకు మరొక మార్గంగా మారింది' అని ఉపరాష్ట్రపతి వ్యాఖ్యానించారు. దీనిని అరికట్టేందుకు సాహసోపేతమైన పటిష్ట చర్యలు తీసుకోవాలని పిలుపునిచ్చారు. భారతదేశం సాధిస్తున్న వృద్ధిని తగ్గించి చూపడానికి కల్పిత కథనాలు ప్రచురితం అవుతున్నాయని ఉపరాష్ట్రపతి ఆవేదన వ్యక్తం చేశారు. కల్పిత కథనాలను సమర్థవంతంగా ఎదుర్కోవడానికి అప్రమత్తంగా ఉండాలని ఉపరాష్ట్రపతి స్పష్టం చేశారు. సమస్యలపై ఆలస్యం చేయకుండా తక్షణం స్పందిస్తూ విధులు నిర్వర్తించాలని అధికారులకు ఆయన సలహా ఇచ్చారు.
సెంట్రల్ గ్రూప్ 'A' సర్వీస్ గా ఇండియన్ ఇన్ఫర్మేషన్ సర్వీస్ పనిచేస్తుంది. కేంద్ర ప్రభుత్వ ప్రచార అధికారులుగా ఇండియన్ ఇన్ఫర్మేషన్ సర్వీస్ అధికారులు పని చేస్తారు. ఇండియన్ ఇన్ఫర్మేషన్ సర్వీస్ అధికారులు సమర్థంగా విధులు నిర్వర్తిస్తూ వివిధ ప్రభుత్వ విధానాలు, పథకాలకు సంబంధించిన సమాచారాన్ని వేగంగా, విస్తృతంగా ప్రజలకు తెలియజేయడం ద్వారా ప్రభుత్వం, ప్రజల మధ్య సమాచార సారథులుగా వ్యవహరిస్తారు.
ఉపరాష్ట్రపతిని కలిసిన బృందంలో ఉపరాష్ట్రపతి కార్యదర్శి శ్రీ సునీల్ కుమార్ గుప్తా, సమాచార, ప్రసార మంత్రిత్వ శాఖ కార్యదర్శి శ్రీ అపూర్వ చంద్ర, ఐఐఎంసీ డిజి ప్రొఫెసర్ సంజయ్ ద్వివేది, 2020, 2021, 2022 బ్యాచ్లకు చెందిన ఐఐఎస్ ఆఫీసర్ ట్రైనీలు మరియు సీనియర్ అధికారులు ఉన్నారు.
ఆరోగ్య, కుటుంబ సంక్షేమ మంత్రిత్వ శాఖ
తగ్గుముఖం పడుతున్న భారత్ క్రియాశీల కేసుల సంఖ్య, నేడు 2.83 లక్షలు
గత 11 రోజులుగా రోజువారీ కేసులు 30 వేలకంటే తక్కువే
గడచిన 12 రోజులుగా మరణాల సంఖ్య రోజువారీ 400 కన్నా తక్కువ నమోదు
భారతదేశం మొత్తం క్రియాశీల కేసుల తగ్గుదల ధోరణి కొనసాగుతోంది. క్రియాశీల కేసు లోడ్ నేడు 2,83,849 వద్ద ఉంది. మొత్తం పాజిటివ్ కేసులలో యాక్టివ్ కేసుల సంఖ్య 2.80% కు కుదించబడింది.
గత 24గంటలలో నమోదైన మొత్తం క్రియాశీలల్ కేసులు నికరంగా 5,391కి తగ్గాయి.
రోజువారీ రికవరీలు దాదాపు ఒక నెల  నుండి రోజువారీ కొత్త కేసులను మించిపోయాయి. గత 24 గంటల్లో దేశంలో కేవలం 24,712 మంది మాత్రమే కోవిడ్ పాజిటివ్గా ఉన్నట్లు గుర్తించారు. అదే సమయంలో, 29,791 కొత్త రికవరీలు యాక్టివ్ కాసేలోడ్ తగ్గుతున్నట్లు నమోదు అయ్యాయి. గత 11 రోజుల నుండి భారతదేశం రోజువారీ 30,000 కంటే తక్కువ కొత్త కేసులను నమోదు చేసింది.
మొత్తం రికవరీలు 97 లక్షలకు  దగ్గరలో ఉన్నాయి. రికవరీ రేటు కూడా 95.75% కి పెరిగింది. కొత్తగా కోలుకున్న కేసులలో 79.56% 10 రాష్ట్రాలు / యుటిలలో కేంద్రీకృతమై ఉన్నట్లు గుర్తించడం జరిగింది. 7,620 కొత్తగా కోలుకున్న కేసులతో మహారాష్ట్ర గరిష్టంగా ఒకే రోజు రికవరీలను నివేదించింది. గత 24 గంటల్లో కేరళలో 4,808 మంది కోలుకున్నారు, పశ్చిమ బెంగాల్లో 2,153 మంది ఉన్నారు.
కొత్త వాటిలో 76.48% కేసులు 10 రాష్ట్రాలు, కేంద్రపాలిత ప్రాంతాల నుండి ఉన్నాయి.
కేరళలో రోజువారీ అత్యధికంగా 6,169 కేసులు నమోదవుతున్నాయి. మహారాష్ట్ర, పశ్చిమ బెంగాల్ వరుసగా 3,913, 1,628 కొత్త కేసులు ఉన్నాయి.
గత 24 గంటల్లో 312 మరణాలు సంభవించాయి. కొత్త మరణాలలో 79.81% పది రాష్ట్రాలు / యుటిలలోనే నమోదయ్యాయి. మహారాష్ట్రలో గరిష్ట ప్రాణనష్టం సంభవించింది  .పశ్చిమ బెంగాల్ మరియు కేరళ వరుసగా 34 మరియు 22 రోజువారీ మరణాలతో ఉన్నాయి.
భారతదేశంలో రోజువారీ మరణాలు నిరంతరం తగ్గుతున్నాయి. గత 12 రోజులుగా రోజువారీ 400 కంటే తక్కువ మరణాలు నమోదయ్యాయి.
నౌకారవాణా మంత్రిత్వ శాఖ
నౌకల ఊడదీత-పునర్వినియోగ బిల్లు-2019 అమలు, సురక్షిత- పర్యావరణ నౌకల పునరుపయోగం పై హాంకాంగ్ అంతర్జాతీయ ఒప్పందం-2009లో భాగస్వామ్యం పై ప్రతిపాదనల కు మంత్రిమండలి ఆమోదం
నౌకల ఊడదీత-పునర్వినియోగ బిల్లు-2019 అమలు, సురక్షిత- పర్యావరణ రీతి లో నౌకల ఊడదీత-పునర్వినియోగం పై హాంకాంగ్ అంతర్జాతీయ ఒప్పందం-2009 లో భాగస్వామ్యం పై ప్రతిపాదనల కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆమోదం తెలిపింది.
ప్రయోజనాలు:
• నౌకల ఊడదీత-పునర్వినియోగం కోసమా లేదా అన్నదానితో నిమిత్తం లేకుండా నౌకల లో ప్రమాదకర పదార్థాల వాడకాన్ని లేదా ఏర్పాటు చేయడంపై నిషేధం-నిరోధాల ను ఈ బిల్లు ప్రతిపాదిస్తోంది. సంబంధిత చట్టం అమలు లోకి వచ్చిన మరుక్షణం నుంచే కొత్త నౌకల లో ప్రమాదకర పదార్థాల వాడకం పై నిషేధం లేదా ఆంక్షలు కూడా అమలవుతాయి. అదే సమయంలో ప్రస్తుతం నడుస్తున్న నౌకలకు ఈ చట్టం పాటించేందుకు అయిదేళ్ల గడువుంటుంది. అయితే, యుద్ధ నౌకలు, ప్రభుత్వ నిర్వహణ లోని వాణిజ్యేతర నౌకల కు ఈ నిషేధం లేదా నిరోధం వర్తించవు. ఈ చట్టాని కి అనుగుణం గా నౌకల లో ప్రమాదకర పదార్థాల వాడకాని కి సంబంధించి వాటిపై సర్వే, ధ్రువీకరణ పొందాల్సి ఉంటుంది. అలాగే ఈ బిల్లు కింద నౌకల ఊడదీత-పునర్వినియోగ కేంద్రాలు అనుమతి పొందాలి.
• నౌకల ఊడదీత-పునర్వినియోగ కార్యకలాపాలను అటువంటి అనుమతి పొందిన కేంద్రాల్లో మాత్రమే నిర్వహించాలి.
• అలాగే నౌక సంబంధిత నిర్దిష్ట ఊడదీత-పునర్వినియోగ ప్రణాళికకు తగినట్లు మాత్రమే ఆ కార్యకలాపాలు చేపట్టాలి. భారతదేశంలో ఊడదీత-పునర్వినియోగ కార్యకలాపాలు చేపట్టడంపై హాంకాంగ్ ఒప్పందం మేరకు సదరు నౌకలు ఊడదీత-పునర్వినియోగ పనులకు సిద్ధంగా ఉన్నట్లు ధ్రువీకరణ పొందాలి.
ప్రధానాంశాలు:
• నౌకల ఊడదీత-పునర్వినియోగ కార్యకలాపాలకు నిర్దిష్ట అంతర్జాతీయ ప్రమాణాల నిర్దేశంతోపాటు వాటి అమలుకు చట్టబద్ధ యంత్రాంగం ఏర్పాటు దిశగా ఓడల ఊడదీత-పునర్వినియోగ బిల్లు-2019ని రూపొందించాలని ప్రభుత్వం నిర్ణయించింది.
• అలాగే సురక్షిత- పర్యావరణ రీతిలో నౌకల ఊడదీత-పునర్వినియోగంపై హాంకాంగ్ అంతర్జాతీయ ఒప్పందం-2009లో భాగస్వామ్యానికి నిశ్చయించింది.
• ఆ మేరకు భారతదేశంలో ఇది అమలులోకి వచ్చిన తర్వాత ఓడల ఊడదీత-పునర్వినియోగ బిల్లు-2019 కింద రూపొందించే నియమ-నిబంధనలకు అనుగుణంగా దాని నియమావళి అమలు చేయబడుతుంది.
పూర్వరంగం:
• నౌకల ఊడదీత-పునర్వినియోగ కార్యకలాపాల్లో అంతర్జాతీయ విపణిలో 30 శాతానికి పైగా వాటా తో భారత్ అగ్రస్థానం లో ఉంది. ఆ మేరకు 2018 నాటి సముద్ర రవాణా పై 2018నాటి యుఎన్ సిటిఎడి  సమీక్ష ప్రకారం... 2017లో భారత్ 6,323 టన్నుల మేర పాత ఓడలను తుక్కుగా మార్చింది.
• ఓడల ఊడదీత-పునర్వినియోగ పరిశ్రమ ముమ్మర కార్మిక ఉపాధి కల్పనరంగమే అయినప్పటికీ, పర్యావరణపరమైన భద్రత ఒక ఆందోళనకర అంశం గా ఉంది.(Visitor Counter : 116
ప్రధాన మంత్రి కార్యాలయం
వివిధ వేడుకలలో ప్రధానమంత్రి పాల్గొన్న దృశ్యాలను పంచుకున్న కేంద్ర మైనారిటీ వ్యవహారాల శాఖ సహాయమంత్రి శ్రీ జాన్ బర్లా
ప్రధానమంత్రి శ్రీ నరేంద్ర మోదీ వివిధ వేడుకలలో పాల్గొన్న దృశ్యాలను కేంద్ర మైనారిటీ వ్యవహారాల సహాయ మంత్రి శ్రీ జాన్ బార్లా ప్రజలతో పంచుకున్నారు. ఈ మేరకు కేంద్ర సహాయ మంత్రి డాక్టర్ ఎల్.మురుగన్ నివాసంలో తమిళ నూతన సంవత్సరాది కార్యక్రమంలో ప్రధానమంత్రి పాల్గొన్నారు. అలాగే ఢిల్లీలోని సేక్రేడ్ హార్ట్ కేథడ్రల్లో ఈస్టర్ వేడుకలకు ఆయన హాజరవడం, కేంద్ర మంత్రి నివాసంలో గణేష్ ఉత్సవాల్లో పాల్గొనడం, శ్రీ పీయూష్ గోయల్, అస్సాం ముఖ్యమంత్రి శ్రీ సర్బానంద సోనోవాల్ నివాసంలో బిహు వేడుకలకు హాజరడం వంటి సందర్భాల దృశ్యాలను జాన్ బార్లా పంచుకున్నారు.
ఈ మేరకు కేంద్ర మైనారిటీ వ్యవహారాల శాఖ సహాయ మంత్రి వరుస ట్వీట్ల ద్వారా పంచుకున్న సందేశాలపై స్పందిస్తూ పంపిన సందేశంలో:
“భారతదేశపు సాంస్కృతిక వైభవం-వైవిధ్యం మనల్ని మరింత బలోపేతం చేస్తాయి. ప్రజలతో మమేకం కావడం, తమ విశిష్ట వారసత్వం ఆధారిత సంబరాలు చేసుకోవడం ఎంతో ఆనందం కలిగించే అంశాలు” అని ప్రధానమంత్రి పేర్కొన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ఒడిశా మోసం కేసులలో పోస్టల్ శాఖ చర్యలు
బాధిత వ్యక్తులకు 30 రోజుల్లో న్యాయం : పోస్టల్ కార్యదర్శి శ్రీ వినీత్ పాండే
లాచి పేట పోస్ట్ ఆఫీస్ కేసులో శాఖాపరమైన విచారణ ఇప్పటికే పూర్తయింది
పోస్టల్ వ్యవస్థ పై ప్రజలు చూపిస్తున్న విశ్వాసం కొనసాగేలా చూస్తామని కమ్యూనికేషన్ మంత్రిత్వ శాఖ పోస్టల్ శాఖ కార్యదర్శి శ్రీ వినీత్ పాండే అన్నారు.పోస్టల్ వ్యవస్థను మరింత పటిష్టం చేసి అవినీతి, మోసాలకు తావు లేకుండా చూస్తామని ఆయన అన్నారు. ఈ రోజు ఇక్కడ విలేఖరుల సమావేశంలో మాట్లాడిన శ్రీ వినీత్ పాండే ఒడిశాలో ఇటీవల వెలుగుచూసిన మోసం కేసులలో శాఖ తీసుకున్న చర్యలను వివరించారు. సమావేశంలోసీనియర్ డిడిజి  , చీఫ్ విజిలెన్స్ ఆఫీసర్ శ్రీ వినయ ప్రకాష్ సింగ్, ఇతర సీనియర్ పోస్ట్ అధికారులు ఒడిశా చీఫ్ పోస్ట్మాస్టర్ జనరల్ శ్రీ సువేందు స్వైన్ ఒడిశా నుంచి విర్చువల్ విధానంలో పాల్గొన్నారు.
2021 ఆగష్టు21 న కమ్యూనికేషన్స్ ఇన్ఫర్మేషన్ టెక్నాలజీ మరియు రైల్వే శాఖ మంత్రి శ్రీ అశ్వినీ వైష్ణ కోరాపుట్ లో పర్యటించినప్పుడు ఆయన దృష్టికి కోరాపుట్ డివిజన్ లోని లేచి పేట,మల్కనగిరి, బీజంగివాడ పోస్ట్ ఆఫీసుల్లో జరిగిన మూడు మోసం కేసులను ప్రజలు, ప్రసార వ్యవస్థల ప్రతినిధులు తీసుకుని వచ్చారు.
ఈ మూడు కేసుల్లో 2.44 కోట్ల రూపాయల లావాదేవీలు ఉన్నాయని శ్రీ పాండే తెలిపారు. సంబంధిత పోస్ట్మాస్టర్లందరూ ఇప్పటికే సస్పెన్షన్లో ఉన్నారు. లాచిపేట మరియు మల్కన్ గిరి కాలనీ పోస్టాఫీసులలో శ్రీ బిశ్వనాథ్ పొడియామి పాల్పడిన మోసాలపై సెంట్రల్ బ్యూరో ఆఫ్ ఇన్వెస్టిగేషన్  కేసు నమోదు చేసి ఎఫ్ఐఆర్ నమోదు చేసింది.భేజంగివాడ బ్రాంచ్ పోస్ట్మాస్టర్ శ్రీ మన పూజారిని పోలీసులు అరెస్టు చేసి ఐపీసీ సెక్షన్ 408, 409, 420, 468, 471 మరియు 473 కింద కేసు నమోదు చేశారు. విచారణను త్వరితగతిన పూర్తి చేయాలని సీబీఐ, పోలీసులను మంత్రిత్వ శాఖ కోరింది. నిందితులు, వారి కుటుంబ సభ్యుల పేరిట ఉన్న ఆస్తులను జప్తు చేయడానికి ఆదేశాలు జారీ అయ్యాయి.
లాచి పేట పోస్ట్ ఆఫీస్ కేసులో శాఖాపరమైన విచారణ ఇప్పటికే పూర్తయింది. మిగిలిన రెండు కేసులలో ప్రాథమిక విచారణ పూర్తి అయ్యింది. నెల రోజుల్లో పూర్తి విచారణ పూర్తి అవుతుంది. ప్రాథమిక నేరస్థులపై కఠిన చర్యలను తీసుకుంటామని శ్రీ పాండే తెలిపారు.ఈ మోసాలకు సహకరించిన వారందరిపై చర్యలు తీసుకుంటామని అన్నారు.
బాధిత ప్రజల నుంచి క్లెయిమ్లను పొందడానికి చర్యలు ప్రారంభం అయ్యాయి. దీని కోసం ఒడిశా చీఫ్ పోస్ట్మాస్టర్ జనరల్ ఇప్పటికే ప్రెస్ నోట్ జారీ చేశారు. 2021మే 27 న తపాలా విభాగం, న్యూఢిల్లీ జారీ చేసిన నిబంధనలకు అనుగుణంగా 30 రోజుల్లోసమస్యను పరిష్కరించి బాధితులకు న్యాయం చేస్తామని అన్నారు. ప్రభావిత డిపాజిట్ దారులు https: // utilities.cept. gov.in//dop/pdfbind.ashx?id= 5602 ద్వారా తమ ఫిర్యాదులను అందజేయవచ్చును.
ఆర్థిక మంత్రిత్వ శాఖ
కోవిడ్ మహమ్మారిపై పోరాటానికి వివిధ రంగాలకు ప్రభుత్వ సహాయక చర్యలు
ఆరోగ్య రంగ మౌలిక సదుపాయాలు సహా వివిధ రంగాలకు ఆత్మనిర్భర్ ప్యాకేజీల కింద 13 మే 2020 నుంచి 17 మే 2020, 12 అక్టోబర్ 2020, 12 నవంబర్ 2020న పలు దశలలో మొత్తం రూ. 29,87,641 కోట్లను  ప్రభుత్వం పలు సహాయక చర్యలను ప్రకటించింది. ఈ సమాచారాన్ని ఆర్ధిక శాఖ సహాయ మంత్రి పంకజ్ చౌదరి సోమవారం నాడు ఒక ప్రశ్నకు లిఖిత పూర్వక సమాధానం ద్వారా వెల్లడించారు.
పైన పేర్కొన్న ప్యాకేజీలే కాకుండా రూ. 6.28 లక్షల కోట్ల రూపాయిల కోవిడ్ సహాయక ప్యాకేజీని కూడా 28.06.2021న ప్రకటించినట్టు మంత్రి పేర్కొన్నారు.
ఈ చర్యల తాలూకు వివరాలు జతపరిచిన పత్రంలో ఉన్నాయి. ఈ చర్యలు ప్రస్తుత ప్రాజెక్టులను వేగవంతం చేసేందుకు అవసరమైన ప్రేరణను ఇవ్వడమే కాక ఆర్థిక వ్యవస్థను బలోపేతం చేసేందుకు తోడ్పడతాయని మంత్రి పేర్కొన్నారు.
మహిళా, శిశు అభివృద్ధి మంత్రిత్వ శాఖ
32 మందికి జాతీయ ప్రధానమంత్రి-2021 బాల పురస్కారాలు
రేపు అవార్డు గ్రహీతలతో మాట్లాడనున్న ప్రధాని
వివిధ రంగాలలో ప్రతిభాపాటవాలను ప్రదర్శించిన 32 మంది బాలబాలికలు ప్రధానమంత్రి జాతీయ బాల పురస్కారాలు 2021ఎంపికయ్యారు. ప్రతిభ కనబరిచిన ధైర్యసాహసాలను ప్రదర్శించిన బాలబాలికలకు కేంద్ర ప్రభుత్వం ఈ అవార్డులను అందజేస్తున్నది. ఆవిష్కరణ,విద్య,క్రీడలు, కళా సాంస్కృతిక రంగాలు, సామాజిక సేవ,సాహస రంగాలలో ప్రతిభ చూపినవారికి ఈ అవార్డులకు ఎంపిక చేస్తున్నారు.
2021 అవార్డులను 21 రాష్ట్రాలు /కేంద్రపాలిత ప్రాంతాలలోని 32 మందికి లభించాయి. కళ సాంస్కృతిక రంగాలలో ఏడు, ఆవిష్కరణలకు తొమ్మిది, విద్యారంగంలో అయిదు, క్రీడల రంగంలో ఏడుగురు, ధైర్యసాహసాలు ప్రదర్శించిన ముగ్గురు, సామాజికసేవలో ఒకరు ఈ అవార్డులు పొందారు.
అవార్డులకు ఎంపిక అయిన బాలబాలికలను రాష్ట్రపతి శ్రీ రాంనాథ్ కోవింద్ అభినందించారు. ' అవార్డులకు ఎంపిక అయినవారి ప్రతిభాపాటవాలకు గుర్తింపు లభించింది. వీరిని స్ఫూర్తిగా తీసుకుని అనేక లక్షల మంది బాలబాలికలు తమ ప్రతిభకు పదును పెట్టి తమ లక్ష్యాలను సాధించడానికి ఈ అవార్డులు సహకరిస్తాయి. మన దేశం మరింత అభివృద్ధి చెంది నూతన శిఖరాలను అధిరోహించడానికి ప్రతి ఒక్కరూ కృషి చేయాలి' అని తన అభినందన సందేశంలో రాష్ట్రపతి పేర్కొన్నారు.
వీడియో కాన్ఫరెన్స్ ద్వారా విజేతలతో సోమవారం  ప్రధానమంత్రి శ్రీ నరేంద్రమోడీ మాట్లాడతారు.
ప్రధానమంత్రి బాల పురస్కారాలకు ఎంపిక అయిన వారి జాబితా
AWARDEES OF PRADHAN MANTRI RASHTRIYA BAL PURASKAR, 2021
|
|
S. No.
|
|
Name
|
|
State
|
|
Category
|
|
1
|
|
Ameya Lagudu
|
|
Andhra Pradesh
|
|
Art and Culture
|
|
2
|
|
Vyom Ahuja
|
|
Uttar Pradesh
|
|
Art and Culture
|
|
3
|
|
Hrudaya R Krishnan
|
|
Kerala
|
|
Art and Culture
|
|
4
|
|
Anurag Ramola
|
|
Uttarakhand
|
|
Art and Culture
|
|
5
|
|
Tanuj Samaddar
|
|
Assam
|
|
Art and Culture
|
|
6
|
|
Venish Keisham
|
|
Manipur
|
|
Art and Culture
|
|
7
|
|
Souhardya De
|
|
West Bengal
|
|
Art and Culture
|
|
8
|
|
Jyoti Kumari
|
|
Bihar
|
|
Bravery
|
|
9
|
|
Kunwar Divyansh Singh
|
|
Uttar Pradesh
|
|
Bravery
|
|
10
|
|
Kameshwar Jagannath Waghmare
|
|
Maharashtra
|
|
Bravery
|
|
11
|
|
Rakeshkrishna K
|
|
Karnataka
|
|
Innovation
|
|
12
|
|
Shreenabh Moujesh Agrawal
|
|
Maharashtra
|
|
Innovation
|
|
13
|
|
Veer Kashyap
|
|
Karnataka
|
|
Innovation
|
|
14
|
|
Namya Joshi
|
|
Punjab
|
|
Innovation
|
|
15
|
|
Archit Rahul Patil
|
|
Maharashtra
|
|
Innovation
|
|
16
|
|
Ayush Ranjan
|
|
Sikkim
|
|
Innovation
|
|
17
|
|
Hemesh Chadalavada
|
|
Telangana
|
|
Innovation
|
|
18
|
|
Chirag Bhansali
|
|
Uttar Pradesh
|
|
Innovation
|
|
19
|
|
Harmanjot Singh
|
|
Jammu And
Kashmir
|
|
Innovation
|
|
20
|
|
Mohd Shadab
|
|
Uttar Pradesh
|
|
Scholastic
|
|
21
|
|
Anand
|
|
Rajasthan
|
|
Scholastic
|
|
22
|
|
Anvesh Subham Pradhan
|
|
Odisha
|
|
Scholastic
|
|
23
|
|
Anuj Jain
|
|
Madhya Pradesh
|
|
Scholastic
|
|
24
|
|
Sonit Sisolekar
|
|
Maharashtra
|
|
Scholastic
|
|
25
|
|
Prasiddhi Singh
|
|
Tamil Nadu
|
|
Social Service
|
|
26
|
|
Savita Kumari
|
|
Jharkhand
|
|
Sports
|
|
27
|
|
Arshiya Das
|
|
Tripura
|
|
Sports
|
|
28
|
|
Palak Sharma
|
|
Madhya Pradesh
|
|
Sports
|
|
29
|
|
Mohammad Rafey
|
|
Uttar Pradesh
|
|
Sports
|
|
30
|
|
Kaamya Karthikeyan
|
|
Maharashtra
|
|
Sports
|
|
31
|
|
Khushi Chirag Patel
|
|
Gujarat
|
|
Sports
|
|
32
|
|
Mantra Jitendra Harkhani
|
|
Gujarat
|
|
Sports
మానవ వనరుల అభివృద్ధి మంత్రిత్వ శాఖ
ఐఐఎం రోహ్తక్ వార్షిక సమావేశంలో ప్రసంగించిన కేంద్ర విద్యాశాఖ మంత్రి
కేంద్ర విద్యాశాఖ మంత్రి శ్రీ రమేష్ పోఖ్రియాల్ ‘నిశాంక్’ ఈ రోజు ఐఐఎం రోహ్తక్ వార్షికోత్సవంలో విద్యార్థులను ఉద్దేశించి ప్రసంగించారు. ఈ కాన్వొకేషన్ కార్యక్రమానికి ఎంబీఏ ప్రోగ్రాం నుంచి మొత్తం 480 మంది విద్యార్థులు, డాక్టోరల్ కార్యక్రమం నుంచి 12 మంది విద్యార్థులు హాజరయ్యారు. గ్రాడ్యుయేషన్ పొందిన విద్యార్థుల విజయాన్ని ప్రశంసిస్తూ శ్రీ పోఖ్రియాల్ అభినందనలు తెలిపారు. మన దేశానికి, సమాజానికి మేలు చేసేలా కష్టపడి పనిచేయాలని కూడా మంత్రి ఈ సందర్భంగా విద్యార్థులను ప్రోత్సహించాడు. విద్యార్థులు తమ ప్రతిభను ఉత్తమమైన రీతిలో ఉపయోగించుకోవాలని సూచించారు. భారతదేశ @ 75 మిషన్ సాకారానికి గాను విద్యార్థులు అర్ధవంతంగా సహకరించాలని మంత్రి కోరారు. విద్యార్థుల భవిష్యత్ ప్రయత్నాలలో విజయం చేకూరాలంటూ శుభాకాంక్షలు తెలిపారు. ఐఐఎం తన విద్యార్థుల జనాభాలో లింగం, విద్యా వైవిధ్యాన్ని మెరుగుపరిచేలా అనూహ్యంగా పని చేసినందుకు మంత్రి అభినందించారు. ప్రధాన మంత్రి దృష్టి కోణమైన "బేటి బచావో మరియు బేటి పడావో.." మిషన్ దృష్టిని గ్రహించేందుకు గాను ఇన్స్టిట్యూట్ యొక్క ప్రయత్నాలు సహాయపడతాయని అన్నారు. గురుగ్రామ్లో కొత్త క్యాంపస్ను ప్రారంభించినందుకు, కొత్త కార్యక్రమాలు, నిర్వహణ విద్యలో మహిళలను సాధికారత సాధించినందుకు ఐఐఎం రోహ్తక్ను కేంద్ర మంత్రి శ్రీ పోఖ్రియాల్ అభినందించారు. పరిశోధన మరియు విధాన పనులకు ప్రేరణనిచ్చే ప్రయత్నాలను ప్రశంసించారు. దేశ యువతకు మేటి నాణ్యత గల విద్యను పొందటానికి ఎక్కువ అవకాశాలను కల్పించడానికి.. గత కొన్నేళ్లుగా ప్రభుత్వం ఐఐఎంలు, ఐఐటీలు, కేంద్ర విశ్వవిద్యాలయాల సంఖ్యను కూడా పెంచిందని శ్రీ పోఖ్రియాల్ పేర్కొన్నారు. ప్రపంచ ర్యాంకింగ్స్లో భారతీయ విద్యాసంస్థలు తమ స్థానాన్ని మెరుగుపరుస్తున్నాయని, విద్యా ర్యాంకింగ్స్లో ఐఐఎం రోహ్తక్ కూడా మెరుగుపడిందని ఆయన పేర్కొన్నారు. అయిదు సంవత్సరాల ఇంటి గ్రేటెడ్ ప్రోగ్రామ్ ఇన్ లా  ను ఈ సంవత్సరం ఇన్స్టిట్యూట్ అందిస్తోంది. ఈ తరహా కార్యక్రమాన్ని ప్రారంభించిన మొదటి మరియు ఏకైక ఐఐఎం సంస్థ ఐఐఎం రోహ్తక్.